cyanic-selkie/wikianc huggingface dataset:
Akavan Erityisalat
Historiaa
Käpin tilalle valittiin KKHV:stä Jorma Puhakka, jonka kausi alkoi räväkästi työtaistelulla. Puhakan seuraaja oli pitkän uran pääluottamusmiehenä ja AEK:ssa tehnyt Jussi Perttola. Hän sai vuonna 1995 johdettavakseen täysin erilaisen AEK:n kuin mitä se oli ollut Puhakan tullessa tehtävään. Liiton voimakas kasvu muutti 1990-luvun alussa sen sisäistä rakennetta ja voimasuhteita.
Yksityisen sektorin merkitys nousi AEK:ssa ja tämä kulminoitui syksyn 1998 liittokokouksessa, jossa ensimmäistä kertaa äänestettiin puheenjohtajasta. Vaalissa Salla Luomanmäki voitti istuneen puheenjohtaja Perttolan. Vuonna 2004 liiton pitkäaikainen toiminnanjohtaja Marjatta Huuhtanen jäi eläkkeelle ja toiminnanjohtajaksi valittiin puheenjohtajana toiminut Salla Luomanmäki. Puheenjohtajaksi nousi viitasaarelainen kulttuuritoimenjohtaja Jorma Rihto. Johdon vaihtuminen näkyi nopeasti myös liiton profiilissa. Vuonna 2005 liiton nimeksi lyhennettiin Akavan Erityisalat. Liiton kasvu jatkui 2000-luvulla varsin voimakkaana.
Puheenjohtajina Rihtoa seurasivat Risto Tolonen (2013-2014), Maarit Helén (2015-2018) ja Tuire Eilittä (2019-2022). 2010-luvulla toiminnassa ovat korostuneet erityisesti tasa-arvotyö ja hyvän julkisen hallinnon merkitys kansalaisten yhdenvertaisen kohtelun edellytyksenä.
Jäsenyhdistykset
Lähde
Eläinten syntymisestä
Eläinten syntymisestä on Aristoteleen kirjoittama eläinopillinen teos. Se sisältää viisi kirjaa. Teos käsittelee eläinten syntymistä ja kehittymistä, sekä siihen liittyviä elimiä. Viides kirja ei kuitenkaan ole alun perin kuulunut samaan teokseen. Se käsittelee muutoksia, joista ruumiin eri osat kärsivät.
Runkauksen luonnonpuisto
Runkauksen luonnonpuisto on luonnonpuisto Simon ja Tervolan kunnissa Lapin maakunnan lounaisosassa. Luonnonpuiston pinta-ala on 70,5 km² ja se on perustettu vuonna 1956. Puistoon kuuluu kaksi erillistä aluetta, Ahma-aapa Simossa ja Hattuselänaapa Tervolassa.
Luonnonpuistossa liikkuminen on kiellettyä ympäri vuoden. Poikkeuksia tähän ovat paikallisten paliskuntien poronhoitoon liittyvä liikkuminen sekä Simon ja Tervolan asukkaiden oikeus poimia oman kuntansa puoleiselta alueelta marjoja ja sieniä.
Aivan luonnonpuiston rajan tuntumassa, Ahma-aavan länsipuolella on Lapin sodassa syksyllä 1944 ammuttuna pakkolaskun tehneen ja täysin tuhoutuneen Junkers Ju 88 A-4 -koneen sekä sen miehistön muistoksi pystytetty muistomerkki.
Runkauksen luonto
Runkauksen luonnonpuisto on erittäin tärkeä Perämeren alueen soidensuojelualue. Ahma-aapa on pohjoissuomalainen aapasuo, jonka pääosan muodostavat aukeat ja tyypiltään vaihtelevat nevat. Edustettuja nevatyyppejä ovat rimpi-, jänne-, rahka-, kalvakka-, aito- ja vihernevat. Ahma-aavan ylittää likimain pohjois-eteläsuuntaisesti sähkölinja. Pohjoisempi Hattuselänaapa on pääasiassa koivuletto-tyyppinen lettosuo.
Unkarin avaruustoimisto
Se toimi vuonna 2003 Unkarin Viestintäministeriön alaisena (Ministry of Informatics and Communications), myöhemmin Liikenneministeriön (Transport, Communication and Water Management) ja nykyisin (kesäkuusta 2006 alkaen) ympäristöministeriön (Ministry of Environment and Water) alaisuudessa.
Järjestö aloitti yhteistyökeskustelut ESAn kanssa syksyllä 1989. Se solmi nk. PECS-sopimuksen (Programme for European Cooperating States) Euroopan avaruusjärjestön kanssa 7. huhtikuuta 2003 ja uudisti tämän sopimuksen kesällä 2008 - se jatkuu 5 marraskuuta 2013 asti. On oletettavaa, että Unkari pyrkii ja pääsee ESAn jäseneksi tuon ajankohdan jälkeen.
Unkari panosti 2003-2008 ESAn ohjelmiin 7,5 miljoonaa euroa, jolla sen yirtykset ja tutkimusyksiköt osallistuivat 40 projektiin, joista 2/3 oli avaruustieteeseen liittyviä. Kolmannes oli yritysten hankkeita ja pääosa yliopistojen ja tutkimuslaitosten projekteja.
Helmikuussa 2015 Unkarista tuli Euroopan avaruusjärjestön jäsenvaltio.
Unkarin avaruustoiminnasta
Unkarin avaruustoiminta alkoi 1970-luvulla Neuvostoliiton johtaman Interkosmos-järjestön puitteissa.
Unkarilainen kosmonautti Bertalan Farkas lensi avaruuteen 26. toukokuuta 1980.
Unkarin ensimmäinen oma satelliitti, MaSat-1 (Cubesat), laukaistiin avaruuteen 13.2.2012.
Béon (Ain)
Béon on kunta Ainin departementissa Rhône-Alpesin hallintoalueella. Kunnassa oli 364 asukasta vuoden 1999 väestönlaskennassa. Béonin pinta-ala on 10 neliökilometriä.
Luettelo Tähtien sota -kirjoista
Tämä on luettelo Tähtien sota -kirjoista. Toistaiseksi mukana ovat vain suomennetut teokset.
Patrick Troughton
Troughtonin muuhun tv-uraan lukeutuu useita rooleja, esimerkiksi nimirooli ensimmäisessä brittiläisessä Robin Hood -televisiosovituksessa (1953). Elokuvauransa aikana hän näytteli muun muassa filmeissä Sinbad ja tiikerinsilmä (1977) ja Ennustus (1976).
Patrick Trougtonin lapsia ovat Joanna Troughton, Jane Troughton, Michael Troughton, David Troughton, Peter Patrick Troughton ja Mark Troughton, ja lapsenlapsia muun muassa Sam Troughton, Jim Troughton ja Harry Melling.
Kuolema
Troughton kuoli sydänkohtaukseen 28. maaliskuuta 1987.
Béréziat
Béréziat on kunta Ainin departementissa Rhône-Alpesin hallintoalueella. Kunnassa oli 340 asukasta vuoden 1999 väestönlaskennassa. Béréziatin pinta-ala on 11 neliökilometriä.
Hanoin torni
300px|thumb|[[Hanoin torni]]
Hanoin torni (myös Hanoin tornit) on yksinkertainen matemaattinen peli. Se koostuu kolmesta tangosta sekä levyistä, joita voi siirtää tangosta toiseen. Alkutilanteessa levyt on pinottu päällekkäin yhteen tangoista kokojärjestyksessä suurimman levyn ollessa alimmaisena. Tarkoitus on siirtää pino toiseen tankoon kolmatta apuna käyttäen samaan järjestykseen siten, että
Alkuperä
Pelin keksi ranskalainen matemaatikko Édouard Lucas vuonna 1883. Se perustuu vanhaan legendaan hindutemppelistä, jonka papeilla tai munkeilla on ratkaistavanaan 64 kultaisesta levystä koostuva Hanoin torni. Kun he saavat työnsä päätökseen, koittaa maailmanloppu. Ei tiedetä, keksikö Lucas tämän tarinan itse vai kehittikö hän pelin sen pohjalta.
64-levyisen Hanoin tornin ratkaiseminen vaatii vähintään 264 − 1 = 18 446 744 073 709 551 615 siirtoa. Luku on sama, joka saadaan myös jyvien lukumääräksi probleemassa shakkipelin keksijän palkkiosta. Jos legendan papit kykenisivät siirtämään yhden levyn joka sekunti ja jos he osaisivat ratkaista pelin vähimmäismäärällä siirtoja, maailmanloppu koittaisi 264 − 1 sekunnin eli noin 585 miljardin vuoden kuluttua. Maailmankaikkeuden arvioidaan nykyään olevan noin 13,7 miljardin vuoden ikäinen.
Ratkaisu
Peli on ratkaistavissa helpolla algoritmilla:
Jotta levyt saadaan siirrettyä tangosta A tankoon B:
Kyseessä on rekursiivinen algoritmi: sen suorittaminen vaatii saman algoritmin suorittamista yhtä pienemmässä tapauksessa eli n − 1 levyllä (kohdissa 1 ja 3). Jossakin vaiheessa päädytään tilanteeseen, jossa n = 1. Käytännössä sekaantumisen riski on suuri jo melko pienten tornien tapauksissa. Yleisin levyjen lukumäärä on kahdeksan.
Algoritmin perusteella on ilmeistä, että pelin ratkaisemiseksi tehtävän työn määrä likipitäen kaksinkertaistuu aina kun peliin lisätään yksi levy. Jos n levystä koostuvan tornin ratkaisemiseen tarvittava siirtojen määrä on k, tarvitaan n + 1 levylle 2k + 1 siirtoa: kahdesti k siirtoa (vaiheet 1 ja 3) plus vielä yksi siirto (vaihe 2). Tähän perustuen voidaan osoittaa, että n levystä koostuvan tornin ratkaisemiseen tarvitaan vähintään 2^n - 1 siirtoa.
Ratkaisu käytännössä
right|frame|Ratkaisu kolmelle levylle right|frame|Ratkaisu neljälle levylle
Oikean siirtojärjestyksen voi muistaa yksinkertaisella tavalla; tämä tosin vähentää pelaamisen jännittävyyttä tuntuvasti. Olettakaamme, että levyt ovat alkutilanteessa vasemmanpuoleisessa tangossa ja tavoitteena on siirtää ne oikeanpuoleiseen. Jos pelissä on parillinen määrä levyjä, aloita siirtämällä pienin levy keskelle. Mikäli levyjen määrä on pariton, siirrä pienin levy oikeanpuolimmaiseen tankoon. Tämän jälkeen siirretään vuorotellen pienintä levyä (numeroa 1) ja jotakin muista levyistä. Pienintä levyä siirretään aina täsmälleen joka toisella siirrolla, ja se noudattaa säännöllistä liikerataa. Jos pelissä on parillinen määrä levyjä, pienin levy liikkuu koko ajan seuraavasti: vasemmalta keskelle, keskeltä oikealle, oikealta vasemmalle ja niin edelleen. Vastaavasti parittomassa tapauksessa on toimittava päinvastoin: oikealta keskelle, keskeltä vasemmalle, vasemmalta oikealle ja niin edelleen – mutta vain joka toisella siirrolla. Näiden pienimmän levyn suorittamien siirtojen välissä on aina vain yksi laillinen tapa siirtää suurempia levyjä. Toistamalla tätä strategiaa peli ratkeaa automaattisesti.
Ratkaisemiseen tarvittavien siirtojen vähimmäismäärän ongelmaa ei ole toistaiseksi osattu ratkaista pelille, jossa tankoja on neljä tai enemmän. Hanoin tornia käytetään usein psykologisena tutkimusmenetelmänä ongelmanratkaisukyvyn mittaamisessa. Ratkaisun rekursiivisen luonteen vuoksi se on myös yleinen esimerkki ohjelmoinnin opetuksessa.
Eläintiede
thumb|[[Kuhankeittäjä (Oriolus oriolus)]] Eläintiede eli zoologia (kreik. zoon, eläin; logos, tieto) on eläinten rakennetta, toimintaa, kehitystä, suhteita, luokittelua ja eläimistöä käsittelevä tieteenala, jonka osa-alueita ovat esimerkiksi eläinekologia, eläinfysiologia sekä -anatomia ja etologia (eläinten käyttäytyminen). Eläintiede on biologian osa-alue, ja se on osaltaan läheisessä yhteydessä solubiologiaan, biokemiaan ja perinnöllisyystieteeseen.
Miyamoto Usagi
Miyamoto Usagi on Stan Sakain luoma kuvitteellinen sarjakuvahahmo, joka seikkailee omassa sarjakuvassa Usagi Yojimbossa. Se teki ensi esiintymisensä Thoughts and Images kustantamassa Albedo Anthropomorphics sarjakuvalehden toisessa numerossa vuonna 1984. Sittemmin Usagi on esiintynyt useiden kustantamoiden sarjakuvissa lähinnä yksittäisissä numeroissa. Dark Horse Comics on toiminut hahmon kustantajana vuodesta 1997 lähtien ja se on myös vieraillut Miragen Turtles-sarjakuvissa. Hahmon luomisessa suurin esikuva oli oikea miekkamestari Miyamoto Musashi.
Eläintiede
Eri eläinryhmiin kohdistuvan tutkimuksen perusteella erotetaan myös alatieteitä, kuten esimerkiksi mammalogia (nisäkkäät), ornitologia (linnut), iktyologia (kalat), entomologia (hyönteiset) ja protozoologia (alkueläimet).
Miyamoto Usagi
Sarjakuvissa
Usagi syntyi kylän johtajan ainoaksi pojaksi. Hänellä oli lapsuudessaan kaksi leikkikaveria, joista Kenichi oli enemmän riesa kuin ystävä, sekä Mariko, joka puolestaan oli syy poikien kinasteluun.
Eläintiede
Eläintieteen varhaishistoria
Tieteellisen eläinten tutkimisen varsinaisena perustajana pidetään Aristotelestä, joka keräsi eräiden aikaisempien kirjailijoiden tekemät hajanaiset eläimiä koskevat tiedot, liitti niihin omat monipuoliset havaintonsa ja muovasi näin saamansa aineiston yhtenäiseksi kokonaisuudeksi. Hän ei rajoittunut vain kuvailemaan eläinten ulkomuotoa, rakennetta ja elintapoja, vaan tutki myös lisääntymisilmiöitä ja sikiönkehitystä, loi pohjan vertailevalle anatomialle ja laati eräänlaisen eläinsysteemin.
Miyamoto Usagi
Sarjakuvissa
Vuosia myöhemmin kolmikko meni omille teilleen, kun heidät lähetettiin harjoittamaan bujitsua Dogoran kouluun, joka kuului samurain opetukseen. Matkalla kouluun pojat näkivät kuinka joukko ylimielisiä Dogora oppilaita hyökkäsivät yksinäisen matkaajan Katsuichin kimppuun, joka oli jättänyt koulun vuosia sitten oltuaan tyytymätön oppilaiden laatuun. Huolimatta oppilaiden määrästä he hävisivät tappelussa senseille. Kenichi ei ollut vakuuttunut näkemästään tilanteesta, mutta Usagi pyysi päästä Katsuichin opetukseen. Hän kuitenkin kieltäytyi saman tien, mutta lopulta suostui nähtyään kuinka Usagi seisoi Katsuichin talon edessä päivästä toiseen läpi epämiellyttävien säiden kera. Tämä vakuutti senseille Usagin päättävyydestä.
Vuosien harjoittelun jälkeen Usagi oli Katsuichin yksinomainen oppilas ja vaikka hän osoittautui olevan välillä ilkivaltainen oppilas, joka joutui erilaisiin epäonnisiin seikkailuihin. Usagi menestyi kuitenkin erinomaisesti opinnoissaan tullakseen mahtavaksi soturiksi. Yksi hurjista seikkailuista tapahtui, kun hän käveli opettajansa kanssa läpi taistelukentän ja varasti kuolemaisillaan olevalta sotilaalta wakizashin. Usagi alkoi tuntea syylisyyttä varkaudesta ja alkoi nähdä kuolleen sotilaan edessään useissa eri tilanteissa. Yksi niistä oli painajainen, jossa senseinsä Katsuichi muuttui kyseiseksi sotilaaksi. Usagi palasi takaisin taistelukentälle palauttamaan miekan omistajalleen, jossa eräs aikuinen samurai syytti häntä varkaudesta. Sen sijaan että hän olisi teloittanut nuoren jäniksen, samurai aikoi leikata Usagin kädet. Juuri ennen huitaisuaan Mifune niminen mies puuttui tilanteeseen aistittuaan Usagin kunniallisen luonteen ja käski samuraita vapauttamaan jäniksen.
Myöhemmin harjoitusten päätteeksi Katsuichi toi Usagin miekkailu turnaukseen, jonka järjesti Dorogan koulu. Usagi voitti turnauksen loppuottelussa vanhan ystävänsä Kenichin ja ansaitsi voitollaan oman daishon. Turnausta tarkkaillut Lordi Mifune oli vakuuttunut Usagin taidoista ja tarjosi hänelle palvelijan paikkaa. Usagi hyväksyi tarjouksen ja ennen lähtöään hän palasi hyvästelemään kotikylänsä. Usagista tuli Mifunen ja hänen perheensä luotettava henkilökohtainen henkivartija. Tasainen ura henkivartijana sai kuitenkin tuhoisan lopun, kun eräs kilpaileva lordi Hikiji lähetti ninjan salamurhaamaan Mifunen perheen. Hyökkäyksen uhreiksi joutuivat Mifunen vaimo ja poika, jonka seurauksena lordi Mifune julisti sodan lordi Hikijia vastaan kostaakseen tämän teot. Lordi Mifunella oli pitkään etulyönti asema taistelussa kunnes yksi hänen komentajista Buichi Toda petti hänet ja liittyi lordi Hikijin joukkoihin. Samalla Usagin paras ystävä Gunichi lähti karkuun kesken taistelun huomatessaan heidän olleen tappiolla.
Lordi Mifune kuoli nuolisateen vuoksi, jonka vuoksi Usagin täytyi suorittaa viimeinen tehtävänsä mestata isäntänsä pää ja paeta sen kanssa vihollisilta, jotta he eivät saisi sitä käsiinsä. Usagi pakeni metsään, jonne hän hautasi lordi Mifunen pään. Hän tunsi tarvetta hyvittää häpäistyään isäntänsä häviämällä taistelun. Tämän vuoksi Usagi hautoi kostoa lordi Hikijia kohtaan, mutta huomasi saavutuksen olevan hyvin kaukana. Isännättömänä samuraina Usagi matkusteli halki maan tehden töitä palkallisena henkivartijana. Matkalla hän ystävystyi Geishu klaanin nuoren lordin Noriyukin ja hänen henkivartijan Ame Tomoen kanssa, sekä kyynisen sarvikuonomaisen palkkiometsästäjän Murakami Gennosuken, terävä-älyisen etsivän Ishidan ja kissamaisen naisen Chizun ja lipevän katuesiintyjän, sekä varkaan Kitsunen kanssa.
Metsäkallio
Metsäkallio on kaupunginosa, yksi uusimmista asuinalueista Vaasassa ja sijaitsee Kotirannan ja Kivihaan pohjoispuolella. Metsäkalliolla sijaitsee talvikunnossapidetty hiihtolatu.
Boa Vista
Boa Vista tai Boavista voi tarkoittaa seuraavia asioita:
Robert Anderson (käsikirjoittaja)
Robert Woodruff Anderson (28. huhtikuuta 1917 – 9. helmikuuta 2009) oli yhdysvaltalainen näytelmäkirjailija ja elokuvakäsikirjoittaja. Hänet tunnetaan muun muassa näytelmästä Teetä ja sympatiaa, joka sai kantaesityksensä Broadwayllä vuonna 1953 ja josta tehtiin myös 1956 ensi-iltansa saanut elokuvasovitus.
Anderson sai Oscar-ehdokkuuden Nunnan tarina -elokuvan käsikirjoituksesta 1950-luvun lopulla. Käsikirjoitustensa lisäksi hän julkaisi romaanit After (1973) ja Getting Up and Going Home (1978).
Anderson oli syntyperäinen newyorkilainen. Hän oli naimisissa Phyllis Stohlin kanssa vuodesta 1940 tämän kuolemaan 1956. Vuonna 1959 hän meni naimisiin näyttelijä Teresa Wrightin kanssa, mutta he erosivat 1978.
Verenmyrkytys
Verenmyrkytys (yleisimmin sepsis, joskus yleisinfektio) on tila, jossa mikrobi-infektio aiheuttaa vaikean yleistyneen ja sääntelemättömän tulehdusvasteen ja äkillisiä elinhäiriöitä.thumb|[[Meningokokkisepsiksestä selvinnyt Charlotte Cleverley-Bisman. Raajojen ääriosat nekrotisoituivat vaikeiden elinhäiriöiden seurauksena ja jouduttiin amputoimaan.]]
Tehohoitoa vaativan sepsiksen ilmaantuvuus on Suomessa noin 6 tapausta 10 000 henkilöä kohti vuosittain. Bakteerit aiheuttavat lähes kaikki tapaukset, sienet pienen osan. Erilaiset mikrobien tartuntateitä lisäävät ja immuunijärjestelmää heikentävät tekijät sekä paikalliset infektiot lisäävät sepsiksen kehittymisen riskiä. Sepsiksen yleistyneeseen tulehdusvasteeseen liittyy kehon lämpötilan muutos, sykkeen ja hengitystaajuuden kasvu sekä veren leukosyyttien määrän kasvu ja kypsymishäiriö. Tilan edetessä kehittyy yksi tai useampia elinhäiriöitä, kuten akuutti hengitysvajaus, verenkiertovajaus (septinen sokki) ja munuaisvaurio. Tila aiheuttaa tyypillisesti oirekuvan, jossa potilas on epätavallisen sairaudentuntoinen ja huonokuntoinen, potilas kärsii kivuista, vilunpuistatuksista, horkasta ja pahoinvoinnista sekä potilaan iho on kylmä ja sinilaikukas (ns. marmoroitunut) ja iholla on petekioita ja suurempia verenpurkaumia.
Sepsiksen diagnoosi perustuu alkuvaiheessa esitietoihin ja kliiniseen tutkimukseen ja kuuluu tämän jälkeen yleensä sairaalaan, erikoissairaanhoitoon ja tehohoitoyksikköön. Keskeisiä menetelmiä diagnostiikassa ovat peruselintoimintojen fysiologinen seuranta ja laboratorio- ja kuvantamistutkimukset. Ennen mikrobilääkehoidon aloitusta otetaan kahdesta eri laskimosta verinäytteet veriviljelytutkimusta varten. Sepsiksen hoito perustuu varhain aloitettuun nestehoitoon balansoidulla elektrolyyttiliuoksella, muuhun peruselintoimintoja tukevaan hoitoon (esim. vasoaktiivisilla lääkkeillä), mikrobilääkehoitoon (esim. kefuroksiimilla tai laajakirjoisilla beetalaktaameilla) ja infektiofokusten hoitoon.
Esiintyvyys
Tehohoitoa vaativan sepsiksen ilmaantuvuus on Suomessa noin 6 tapausta 10 000 henkilöä kohti vuosittain.
Syyt
Tavallisimpia paikallisia infektioita tai infektiofokuksia sepsiksen taustalla ovat pneumonia (keuhkot), gastroenteriitti (maha-suolikanava), iho- ja pehmytkudosinfektiot (esim. ruusu) ja virtsatieinfektiot (ns. urosepsis). Sepsiksen riskiä lisäävät kaikki infektioita ja niiden vaikeutta lisäävät tekijät, kuten monet sairaudet, alkoholinkäyttö, kirurgiset toimenpiteet, katetrien ja kanyylien käyttö, immunosuppressiiviset lääkehoidot, pernan poisto, haavat, krooniset ihotaudit, puremat ja hammasongelmat sekä matkailu. On syytä korostaa, että sepsis voi ilmaantua myös aiemmin täysin terveille ihmisille, joilla ei ole havaittavissa tunnettuja altistavia tekijöitä.
Yleistynyt sääntelemätön tulehdusvaste
Septinen infektio aiheuttaa sääntelemättömän ja haitallisen yleistyneen tulehdusvasteen (engl. systemic inflammatory response syndrome, SIRS). Tulehdusvälittäjäaineet lisäävät typpioksidin tuotantoa verisuonissa, mikä aiheuttaa niiden laajentumista ja läpäisevyyden kasvua. Yleistyneeseen tulehdusvasteeseen kuuluu kehon lämpötilan muutokset (alle 36 °C tai yli 38 °C), sykkeen kasvu (yli 90/min), hengitystaajuuden kasvu (yli 20/min) tai tästä johtuva veren hypokapnia (hiilidioksidin osapaine pCO2 alle 4.3 kPa) sekä leukosyyttien määrän kasvu (yli 12×109/l) tai kypsymishäiriö (epäkypsien osuus yli 10 %).
Elinhäiriöt
Sydämen kammioiden toimintahäiriö, verenpaineen lasku ja vaikeimmillaan verenkiertovajaus eli sokki (keskiverenpaine alle 65 mmHg) aiheuttavat hypoperfuusion, kapillaarien permeabiliteettihäiriön ja metabolisen asidoosin. Leikkauksen jälkeinen (postoperatiivinen) epäselvä keuhkopöhö voi olla aikainen merkki sepsiksestä ja varsinaista hengityselinhäiriötä kutsutaan akuutiksi hengitysvajaukseksi (engl. acute respiratory distress syndrome, ARDS). Muihin sepsiksen elinhäiriöihin kuuluu akuutti munuaisvaurio (engl. acute kidney injury, AKI), maksan toimintahäiriö, keskushermoston toimintahäiriö ja yleistynyt suonensisäinen hyytymisjärjestelmän häiriö (engl. disseminated intravascular coagulopathy, DIC). Monielinhäiriöstä (multiple organ dysfunction syndrome, MODS) puhutaan, kun toimintahäiriöitä on havaittavissa kolmessa tai useammassa elinjärjestelmässä ja tämä tila johtaa usein kuolemaan. Kuolleisuus esimerkiksi septisessä sokissa on jo 40 %.
Oireet
Sepsiksen epätavallisen rajuun oirekuvaan liittyy yleensä yleinen sairaudentunne, huonokuntoisuus, väsymys, heikotus ja sekavuus (erityisesti ikääntyneillä), yleistynyt tai paikallinen särky-luonteinen kipu, vilunpuistatukset ja horkka sekä pahoinvointi ja oksentelu. Kuume on usein luonteeltaan korkea ja sahaava. Joskus sepsis ilmenee potilaalla olevan pitkäaikaissairauden oireiden epäselvänä vaikeutumisena. Iho-oireina esiintyy hyytymisjärjestelmän häiriön aiheuttamana petekioita ja suurempia verenpurkaumia. Iho voi verenpaineen laskusta huolimatta olla lämmin, mutta myöhemmin kudosperfuusion heikennettyä tarpeeksi iho on kylmä ja sinilaikukas eli marmoroitunut (ns. mottling) ja raajojen ääreisosien ihon kapillaaritäyttö hidastuu selvästi (yli 3 sekuntia). Muut elinhäiriöt ilmenevät lopulta muun muassa vähentyneenä virtsanerityksenä (diureesi), hengenahdistuksen vaikeutumisena ja tajunnan tason laskuna.
Strategia
Sepsisepäilyn tulee herätä, kun potilaan yleistila on epätavallisen huono ja oireet ovat poikkeuksellisen vaikeita. Infektioepäilyä ja vähintään kahden elinhäiriöpisteen akuuttia nousua ns. SOFA-järjestelmässä pidetään sepsisdiagnoosin määritelmänä. Alkuvaiheen diagnoosi on kliininen ja voidaan aloittaa perusterveydenhuollossa, mutta kuuluu tämän jälkeen pääosin kiireellisesti sairaalaan erikoissairaanhoitoon. Tärkeää sepsiksen alkuvaiheen diagnostiikassa on, ettei se aiheuta tarpeetonta viivettä hoidon aloituksessa.
Esitiedot
Anamneesissa on oleellista selvittää mahdollisesta mikrobin tartuntalähteestä ja -reitistä, paikallisesta infektiofokuksesta sekä immuunijärjestelmän heikentymisestä kertovia tekijöitä. Näihin kuuluvat ainakin alkuvaiheen oireet ja niiden kulku, sairaudet, lääkkeet, toimenpiteet ja alkoholin käyttö, sekä haavat, puremat ja matkailu.
Status
Kliinisessä tutkimuksessa erityisesti tarkastellaan potilaan hengitystapaa, iho, anaaliseutu, suu ja nielu, tunnustellaan valtimopulssit, vatsa ja imusolmukealueet, tutkitaan manuaalisesti niskajäykkyys, auskultoidaan sydän- ja hengitysäänet, sekä mitataan ja monitoroidaan kliinisesti potilaan verenpainetta (RR), pulssia ja happisaturaatiota (pulssioksimetria) sekä sydämen sähköistä toimintaa (EKG). Tärkeää on myös arvioida potilaan tajunnan tasoa tutkimalla potilaan silmien ja raajojen liikevasteita sekä puhevasteita puhutteluun ja supraorbitaaliseen kipuärsykkeeseen (Glasgow'n kooma-asteikko).
Laboratoriotutkimukset
Laboratoriotutkimuksista erityisesti CRP, leukosyytit, trombosyytit ja veriviljely ovat alkuvaiheessa hyödyllisiä, joskin ne voivat olla alkuvaiheessa viitearvoissa eivätkä kykene yksinään ennustamaan tarkasti sepsiksen olemassaoloa tai kulkua. CRP kannattaa ottaa päivystyksellisesti perusterveydenhuollossa vain potilailta, joita ei olla siirtämässä sairaalaan. Laboratoriotutkimuksin selvitetään myös eri elinhäiriöitä tutkimuksilla, joihin kuuluvat muun muassa verikaasuanalyysi, happo-emästase ja laktaatti, kreatiniini, natrium ja kalium, bilirubiini ja alaniiniaminotransferaasi (ALAT), virtsan kemiallinen seulonta (leukosyytit, glukoosi, proteiinit, ketoaineet, hemoglobiini, nitriitti, happamuus) sekä tarvittaessa hyytymisjärjestelmän tutkimukset.
Veriviljelytutkimus tehdään ensisijaisesti kahdesta eri laskimosta otetusta aerobi- ja anaerobipullonäytteestä ennen mikrobilääkehoidon aloitusta ja jatkossa toistaen, jos kuume jatkuu hoidosta huolimatta tai veressä on kasvanut Staphylococcus aureus tai Candida albicans. Veriviljelyn tulokset ovat tiedossa yleensä viimeistään muutaman päivän jälkeen hoidon aloituksesta, jolloin mikrobilääkehoidon osuvuus voidaan tarkistaa uusien tietojen valossa. On syytä kuitenkin korostaa, että veriviljely ei ole aina sepsiksessä positiivinen eikä veriviljelyssä havaittu bakteremia ole välttämätön sepsiksen syy. Esimerkiksi septisessä sokissa veriviljely on positiivinen vain 40–60 %:lla potilaista.
Kuvantamistutkimukset
Kuvantamistutkimukset on oleellisia paikallisten infektioiden ja infektiofokusten diagnostiikassa ja elinhäiriötutkimuksissa. Esimerkiksi keuhkojen röntgenkuvaus kuuluu keuhkokuumeen perustutkimuksiin ja Staphylococcus aureus- ja Cancida albicans-sepsiksessä suositellaan käytettäväksi sydämen ultraäänitutkimusta.
Hoito
Sepsiksen hoito kuuluu lähes aina sairaalatasolle, mutta esimerkiksi jo parantumassa olevat baktereemiset infektiot voidaan hoitaa loppuun terveyskeskuksen vuodeosastolla.
Mikäli sepsisdiagnostiikka on saatettu alkuun perusterveydenhuollossa, tärkeintä on potilaan varhainen nestehoito balansoidulla elektrolyyttiliuoksella (Ringer 10–20 ml/kg 30–60 minuutissa, korkeintaan 30 ml/kg 3 tunnissa) ja tarvittaessa verenkiertovajauksen lääkehoito kasvavilla annoksilla katekoliamiinia (noradrenaliini). Myöhemmin neste- ja vasoaktiivihoitoa jatketaan tarpeen mukaan tavoiteohjatusti.
Varsin usein myös mikrobilääkehoito kannattaa aloittaa perusterveydenhuollossa ennen potilassiirtoa, koska yli tunnin viive heikentää jo merkittävästi erityisesti meningokokkisepsiksen ja huonokuntoisen tai neutropeenisen potilaan ennustetta. Mikrobilääkehoidoksi voidaan aloittaa yleensä kefuroksiimi, G-penisilliini tai jokin 3. polven kefalosporiini, paitsi neutropeeniselle potilaalle kannattaa aloittaa heti laajakirjoinen beetalaktaami kuten keftatsidiimi, piperasilliini-tatsobaktaami, imipeneemi-silastatiini tai meropeneemi. Lääkkeen valinta tehdään epäillyn infektiofokuksen, altistavien tekijöiden ja myöhemmin tunnetun aiheuttajamikrobin mukaan.
Havaitut infektiofokukset hoidetaan (saneerataan) tarpeen mukaan kirurgisesti tai dreenin avulla. Sepsis-potilaista erityisesti ne, joilla on nestehoitoon reagoimaton verenkiertovajaus (septinen sokki) ja riittävän hyvä parantumispotentiaali kuuluvat kiireellisesti tehohoitoyksikköön, jossa on valmius muun muassa riittävään valvontaan, sedaatioon ja elinhäiriöiden hoitoon.
Sukerijärven luonnonpuisto
Sukerijärven luonnonpuisto on luonnonpuisto Kuusamon kaupungissa Pohjois-Pohjanmaan maakunnan koillisosassa. Luonnonpuiston pinta-ala on 33,94 km² ja se on perustettu vuonna 1981. Sukerijärven luonnonpuistossa liikkuminen on luvanvaraista, siellä ei ole merkittyjä retkeilyreittejä
Sukerijärven luonnonpuisto on monimuotoinen suoerämaa, jossa on keskiravinteisia ja lettoisia aapasoita ja pieniä metsäsaarekkeita. Metsien puolesta alue muistuttaa lähistöllä sijaitsevan Oulangan kansallispuiston pohjoista suovaltaista osaa. Luonnonpuiston linnusto on myös monipuolinen.
Kuplapallo
thumb|Kuplajalkapalloa Helsingin kansalaistorilla kesällä 2016.
Kuplapallo on jalkapalloa muistuttava urheilulaji, jossa pelaajilla on suojanaan läpinäkyvä, ilmatäytteinen kupla-asu. Kupla ulottuu pelaajan pään yläpuolelta aina polviin saakka. Kuplapalloa pelataan kesäisin jalkapallokentillä ja puistoissa, talvisin liikuntahalleissa. Kuplapallosta on muutamassa vuodessa tullut suosittu aktiviteetti esimerkiksi polttareihin ja yritysten työhyvinvointipäiviin.
Kuplapalloa pelataan useimmiten 4–5 henkilön joukkueissa. Pelin alussa joukkueet seisovat omilla maaliviivoillaan, ja pillin vihellyksestä pelaajat lähtevät tavoittelemaan keskellä kenttää olevaa palloa. Pelissä törmääminen ja taklaaminen on sallittua.
Ensimmäisenä kuplapallon toi Suomeen Kuplapallo.fi vuonna 2014, minkä jälkeen kuplapalloa järjestäviä yrityksiä on ilmaantunut kaikkiin suurimpiin kaupunkeihin. Kuplapallo tunnetaan eri kaupungeissa eri nimillä: esimerkiksi kuplajalkapallo, superfutis, kuplafutis, kontaktifutis ja zorb-jalkapallo.
Historia
Kuplafutis on lähtöisin Norjasta vaikka itse kuplapallon ovat kehittäneet tanskalaiset. Laji tuli suuren yleisön tietoisuuteen joulukuussa 2011 norjalaisen viihdeohjelman kautta, joka laittoi kaksi paikallista jalkapallojoukkuetta pelaamaan vastakkain juontajien selostaessa peliä. Video levisi YouTubessa ympäri maailmaa ja moni nykyään toimiva kuplafutisyritys on saanut ensimmäisen inspiraationsa kyseisestä videosta.
Lajin ensimmäisiä MM-kisoja yritettiin järjestää jo vuonna 2016 Thaimaassa kansainvälisen kuplafutisliiton toimesta yhdessä isäntämaan järjestäjien kanssa. Valitettavasti isäntämaa ei onnistunut löytämään riittävästi sponsoreita tapahtuman järjestämiseksi, jonka vuoksi ensimmäiset kuplafutiksen MM-kisat eivät toteutuneet. Seuraavaksi Intia otti vastuulleen MM-kisojen järjestämisen ja ennakoitu aika MM-kisoille oli tammikuu 2018 mutta sama tarina toistui Intiassakin. Englannissa asiaan kyllästyttiin ja päätettiin järjestää omat MM-kisat Lontoossa 19. toukokuuta 2018. Valitettavasti myöhemmin selvisi, että prinssi Harryn ja Meghan Marklen häät järjestetään samana päivänä, jolloin MM-kisat piti siirtää viikkoa aikaisemmaksi (12. toukokuuta 2018). Vielä on epävarmaa, toteutuvatko MM-kisat, sillä joukkueet olivat ehtineet varata jo lennot ja hotellin alkuperäiselle päivälle. Suomen edustajana kansainvälisessä kuplafutisliitossa toimii Kevin Kluszewski.
Impivaaran Jalkapallohallissa järjestettiin 1. tammikuuta 2016 Suomen MM-karsinta. Sen voitti Physiocatdolls-niminen joukkue.
Kuplafutis Suomessa
Kuplafutis on tullut esille Suomessa muun muassa Mertaranta ja Legendat -ohjelmassa esitetyn jakson myötä sekä amerikkalaissarjassa Shark Tank -ohjelmassa. Suomessa on tällä hetkellä noin 30 kuplafutisyritystä. Sen lisäksi, että lajia pelataan polttareissa ja tyky-päivissä, on sen urheilullista ja kilpailullista puolta pyritty edistämään kehittämällä kerho- ja turnaustoimintaa. Vuonna 2017 Suomessa pyöri neljä kerhoa (Turussa kaksi, Espoossa yksi, Kirkkonummessa yksi). Lisäksi Raumalla lapset pääsevät viikoittain pelaamaan kuplafutista Iirolandiassa.
Suomessa on pyörinyt kahtena vuotena Kuplaliiga, mutta vähäisen osallistumismäärän takia on Kuplaliigan toiminta laitettu tauolle, kunnes laji saa merkittävämmän harrastajamäärän. Suomessa järjestetään vuosittain kuplafutisturnauksia, joista isoin on Turussa järjestettävä opiskelijoiden kuplafutisturnaus. Vuonna 2017 turnaukseen osallistui 36 joukkuetta. Turnausta isännöi Båltsit yhdessä CampusSportin kanssa.
Luettelo Alaskan kaupungeista
Tähän luetteloon on koottu Yhdysvaltojen osavaltio Alaskan kaupunkeja ja kyliä.
Puhallusputki
thumb|Puhallusputkella ammuttavia myrkkynuolia korissa. thumb|[[Ecuador|Ecuadorilainen mies ampumassa puhallusputkella.]] pienoiskuva|Strychos toxifera on kurarekasvi josta saatavaa myrkkyä käytetään nuolimyrkkynä. Puhallusputki on ontto putki, jota käytetään kevyiden ammusten laukaisuun puhalluksen voimalla. Puhallusputkia on käytetty aseina monissa kulttuureissa, yleisimpänä esimerkkinä Etelä-Amerikan intiaanit, jotka metsästävät kastamalla ammuksena käytettävän pienen nuolen kurare-myrkkyyn. Lisäksi käytetään nuolimyrkkysammakoiden erittämää myrkkyä.
Kurarealkaloidit lamauttavat saaliseläimen lihaksiston, jolloin tämä käytännössä tukehtuu hengityselinten lamaantuessa. Kurarealkaloidit jäävät saaliseläimen lihaksistoon, mutta eläin on silti syömäkelpoinen. Tämä johtuu siitä että kyseiset myrkyt eivät imeydy ihmisen ruuansulatusjärjestelmän kautta elimistöön, vaan ne poistuvat elimistöstä ulosteen mukana.
Puhallusputki (sarbacane) on tunnettu myös keskiajan Euroopassa. Sitä on käytetty lintujen metsästämiseen.
Puhallusputken käyttö pyyntivälineenä on kielletty Suomen metsästyslaissa.
Oa (demos)
Oa (, myös Ōa, ) oli antiikin aikainen alun perin Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
Oa sijaitsi Attikan itäosassa. Se sijoitetaan suunnilleen nykyisen Papangelákin tienoille luoteeseen Spátan kaupungista.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli neljä edustajaa Ateenan bulessa eli neuvostossa. Myöhemmin roomalaisella kaudella demoksissa tapahtui muutoksia, ja niiden seurauksena demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä Oaeus, Oaieus , Oathen ja Ōathen.
Jo Gartner
Josef Gartner (24. tammikuuta 1954 Wien, Itävalta – 1. kesäkuuta 1986 Le Mans, Ranska) oli itävaltalainen autourheilija ja Formula 1 -kuljettaja.
Gartner ajoi ensi kerran F1-sarjassa kaudella Osella-tallin autolla San Marinon GP:ssa. Gartner ei saavuttanut urallaan ainuttakaan MM-pistettä. Hän kuitenkin sijoittui viidenneksi Italian GP:ssa, mutta hän ei saanut pisteitä. Syynä tähän oli se, että Osella oli ilmoittanut F1-sarjaan vain yhden auton.
Gartner kuoli Le Mansin 24 tunnin ajossa sattuneessa ulosajossa vuonna 1986.
Bettant
Bettant on kunta Ainin departementissa Rhône-Alpesin hallintoalueella. Kunnassa oli 683 asukasta vuoden 1999 väestönlaskennassa. Bettantin pinta-ala on kolme neliökilometriä.
Bhinneka Tunggal Ika
pienoiskuva|"Bhinneka Tunggal Ika" kuvattuna Indonesian vaakunassa. Bhinneka tunggal ika on Indonesian valtion tunnuslause. Se on vanhaa jaavan kieltä ja se käännetään usein vapaasti 'erilaisuudessaan yhtenäinen'. Tunnuslause tulee eräästä Mpu Prapañcan noin 1300-luvulla kirjoittamasta runosta.
Masadan piiritys
Masadan piiritys tapahtui vuosina 72–73 jaa. ja se oli ensimmäisen juutalaissodan viimeinen taistelu. Roomalaiset olivat kolme vuotta aiemmin vallanneet Jerusalemin, jonka jälkeen juutalaisten taistelutahto laski rajusti, olihan Jerusalem yksi juutalaisten pyhimmistä paikoista ja siellä sijaitsi Suuri temppeli. Masadan valtaus päätti ensimmäisen juutalaissodan.
Kun Jerusalem oli valloitettu, osa roomalaisista lähti kukistamaan aavikkolinnoituksissa piilottelevia juutalaiskapinallisia. Herodeksen linnoitus valloitettiin nopeasti, ja Makhairuksen linnoitus alistui, kun sen komentaja jäi vahingossa vangiksi vuonna 71. Jotkut kapinalliset tekivät vielä vastarintaa Masadan linnoituksessa, joka sijaitsi korkean vuoren huipulla ja vaikutti lähes valloittamattomalta. Sen oli rakennuttanut Juudean kuningas Herodes yli 400 metriä läheisen Kuolleenmeren pinnan yläpuolelle. Linnoituksen sisällä oli kaksi kauniisti koristeltua palatsia ja se oli varustettu monimutkaisilla linnoituslaitteilla.
Herodeksen kuoleman jälkeen Masadaa olivat pitäneet hallussaan roomalaiset, mutta juutalaiset sicariit valtasivat sen vuonna 66 ensimmäisen juutalaissodan sytyttyä.
Kenraali Lucius Flavius Silvalle annettiin tehtävä tämän linnoitetun kaupungin valloittamiseen. Hänellä oli komennossaan vain sodassa kunnostautunut Legio X Fretensis ja joitakin apujoukkoja. Nämä eivät kuitenkaan olleet määrävahvuisia tappioiden takia, joten Silvalla oli vain 10 000 miestä. Tämä oli kymmenkertainen ylivoima juutalaisten alle tuhanteen mieheen, naiseen ja lapseen verrattuna. Roomalaiset onnistuttiin kuitenkin torjumaan lähes kahden vuoden ajan.
Silva ympäröi kaupungin kahdeksalla legioonalaisten leirillä ja pitkällä muurilla estääkseen juutalaisten pakenemisen sekä antaakseen näille viestin, että he eivät pääsisi pakoon. Kaupunkiin oli kuitenkin edelleen vaikea päästä, joten kenraali käski rakentaa valtavan hyökkäysrampin kivestä ja savesta piiritystornia sekä muurinmurtajaa varten. Kun se oli vihdoin valmis, roomalaiset saivat aikaan pienen aukon linnoituksen muuriin, jonka juutalaiset kuitenkin nopeasti paikkasivat puusta ja maasta rakennetulla hätävarustuksella. Aukko jätti linnoituksen puolustuksen kuitenkin haavoittuvaksi. Roomalaiset sytyttivätkin improvisoidun muurin tuleen ja lopulta Legio X Fretensis valtasi linnoituksen. Sisältä he löysivät kuitenkin vain ruumiita, sillä juutalaiset olivat tehneet joukkoitsemurhan. Tappion näyttäessä varmalta sicariit olivat polttaneet ruokavarastonsa ja valinneet orjuuden sekä kuoleman välillä. Henkiin jäi vain kaksi naista ja viisi lasta, jotka roomalaiset löysivät piiloutuneena luolaan.
200px|thumb|Roomalaisen leirin jäännökset Masadan lähellä
Viitteet
Massada Masada
Granville
Granville on kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla.
Talous
Granvillen satama on merkittävä purjehdussatama ja matkailu kunnan tärkeimpiä elinkeinoja. Matkailijoita houkuttelemaan on kaupunkiin rakennettu kasino. Myös Granvillen kalasatama on merkittävä. Alueen vesiltä pyydetään kampasimpukoita, simpukoita, meribrasseja, makrilleja, merianturoita, piikkikampeloita, mustekaloja, hummeria ja katkarapuja. Näiden lisäksi paikalliset kalastusalukset pyytävät turskaa Newfoundlandista.
Nähtävyyksiä
Kaupungin historiallisia nähtävyyksiä on kirkko Notre-Dame du Cap Lihou, joka sai nykyisen asunsa 1700-luvulla. Kaupungissa on Christian Dior-museo, joka on perustettu hänen lapsuuden aikaiseen asuntoon
Lontoon ePrix 2016
Britannian ePrix 2016 eli 2016 London ePrix ajettiin kahdesti 2. ja 3. heinäkuuta Lontoossa, Iso-Britanniassa Battersea Parkin katuradalla, jotka molemmat voitti Nicolas Prost Sébastien Buemin voittaessa Formula E -mestaruuden Lucas di Grassin kanssa tapahtuneesta kisakolarista huolimatta. Osakilpailut päättivät Formula E -sarjan kauden 2015–2016.
Zvartnots
thumb|270px|Pyhän Yrjön katedraalin raunioita Zvartnotsissa.
Zvartnots (armeniaksi: Զվարթնոց) on Armenian lounaisosassa Vagharšapatin eli Etšmiadzinin kaupungin itälaidalla sijaitseva arkeologinen kohde, joka käsittää muun muassa 600-luvulla rakennetun kirkon rauniot. Alue kuuluu yhdessä kolmen Vagharšapatin kirkon kanssa UNESCOn maailmanperintöluetteloon.
Zvartnotsin katedraali
Vuosien 641 ja 662 välillä katolikos Nerses III rakensi majesteettisen Pyhän Yrjön katedraalin Zvartnotsiin. Kirkko tuhoutui maanjäristyksessä vuonna 930. Se pysyi haudattuna aina 1900-luvulle asti. Alueella tehtiin kaivauksia 1900–1907 ja katedraalin lisäksi löydettiin katolikoksen palatsin ja viinitarhan jäännökset.
Michelin-tähdet
Michelin-tähdet ovat Michelinin vuosittain julkaiseman hotelli- ja ravintolaoppaan, Guide Michelinin käyttämä luokitus maailman parhaille ravintoloille ja niiden keittiömestareille. Euroopan oppaassa on mukana 20 maata.
Zvartnots
Zvartnotsin katedraali
Kirkko oli sisältä kreikkalaisen ristin muotoinen, siinä oli kolme laivaa ja se oli koristeltu freskoin. Ulkopuolelta kirkko näytti 32-kulmaiselta monikulmiolta ja kaukaa katsottuna ympyränmuotoiselta. Kirkossa oli luultavasti kolme kerrosta.
Michelin-tähdet
Guide Michelin aloitti ravintoloiden tähtiluokituksen 1930-luvulla. Muutaman vuoden ajan 1990-luvun lopulla opas tunnettiin nimellä ”punainen opas”, mutta alkuperäinen nimi Guide Michelin otettiin jälleen käyttöön pian 2000-luvulle tultua.
Tähtiä jaetaan säästeliäästi ja niitä annetaan niille, jotka edustavat arvostelijoiden mielestä poikkeuksellista laatua sekä ruokakulttuurin että ruoanlaittotaidon osalta. Ravintoloitsijat ottavat Michelin-tähdet erittäin vakavasti, sillä tähden lisäys tai sen poistaminen voi merkitä rahassa mitattuna jopa miljoonia euroja.
Bey (kunta)
Bey on kunta Ainin departementissa Rhône-Alpesin hallintoalueella Ranskassa. Kunnassa oli 221 asukasta vuoden 1999 väestönlaskennassa. Beyn pinta-ala on kolme neliökilometriä.
Michelin-tähdet
Arvostelu
Ravintola voi saada
Tähtien lisäksi Michelin-oppaassa käytetään myös muita merkintöjä. Rising Star -maininnan saa ravintola, joka on potentiaalinen ehdokas ensimmäisen tähden tai lisätähden saajaksi. Bib Gourmand -merkintä myönnetään ravintolalle, jolla on erityisen hyvä hinta–laatu-suhde. Niin sanottuja ”haarukka ja lusikka” -merkkejä voidaan antaa yhdestä viiteen kappaletta kertomaan ravintolan mukavuudesta, palvelusta ja yleisilmeen laadukkuudesta. Yksi merkki tarkoittaa ”mukavaa ravintolaa” ja viisi merkkiä ”erittäin ylellistä ravintolaa”. Mikäli merkit ovat punaisia, ravintola on koettu erityisen viihtyisäksi.
Tarkastajat
Michelinin ravintolatarkastajilla on yleensä perusteellinen hotelli- tai ravintola-alan koulutus sekä useamman vuoden käytännön kokemus johtotason tehtävistä alalla. Tultuaan Michelinille he käyvät läpi kuuden kuukauden mittaisen sisäisen koulutuksen, jonka aikana perehdytään arvosteluiden kriteereihin ja niiden soveltamiseen käytännössä yhtenäisellä tavalla. Arvostelun tulee tapahtua kriteerien perusteella niin puolueettomasti, että sen tulos on sama riippumatta siitä kuka tarkastajista sen tekee. Ennen kuin uusi tarkastaja voi tehdä tarkastuskäyntejä yksin, hän kulkee kokeneen tarkastajan mukana usean kuukauden ajan arvosteluiden yhtenäisyyden varmistamiseksi.
Tarkastajat kiertävät joka vuosi eri ravintoloissa koesyömässä ruokia. Tutkimuksen puolueettomuuden takaamiseksi Michelinin palkkaamat tarkastajat toimivat aina nimettöminä ja maksavat itse ruokansa ja yöpymisensä.
Suomalaiset Michelin-ravintolat
Suomessa Michelinin luokittelemat ravintolat sijaitsevat Helsingissä, Turussa ja Porvoossa. Ensimmäinen tähti Guide Michelin Europe -oppaassa Suomeen myönnettiin vuosina 1987–1989 keittiömestari Eero Mäkelän luotsaamalle Palace Gourmet -ravintolalle. Yksi tähti oli ravintola Georgella vuonna 1991 (keittiöpäällikkö Markus Maulavirta). Tähti oli myös ravintola Lordilla vuonna 1993 keittiövastaavinaan Markus Maulavirta ja Markku Aikio.
Vuonna 2001 Chez Dominique ja G.W. Sundmans saivat tähden. Vuonna 2003 Chez Dominique sai toisen tähtensä, G.W. Sundmans säilytti tähtensä. Vuonna 2004 George sai yhden tähden, Chez Dominique ja G.W. Sundmans säilyttivät tähtensä. Tilanne jatkui näin vielä vuoden 2006. Helsingin Michelin-kokit olivat Markus Aremo (George), Hans Välimäki (Chez Dominique) ja Jarmo Vähä-Savo (G.W. Sundmans).
Vuonna 2007 ravintola Demolle myönnettiin yksi tähti. Lisäksi ravintola George menetti tähtensä.
Vuonna 2008 G.W. Sundmans menetti tähtensä. Uudet tähdet saivat Markus Aremon ravintola Carma. Carma lopetti sittemmin toimintansa. Samassa osoitteessa jatkoi Aremon omistama ravintola La Table, jolla ei ole tähteä. Myös Vesa Parviaisen ja Samuli Wirgentiuksen jälkiruokiin erikoistunut Postres sai yhden tähden 2008.
Vuonna 2011 Pekka Terävän ja Jari Vesivalon Olo sai yhden Michelin-tähden. Ranskassa asuva Jouni Törmänen oli perustanut kaksi Michelin-tähden saanutta ravintolaa.
Vuoden 2012 Suomen Michelin-ravintoloina jatkoivat samat viisi Helsingin ravintolaa kuin vuonna 2011.
Vuonna 2013 Suomen Michelin-ravintoloita olivat Chez Dominique (kaksi tähteä), Demo, Luomo, Olo ja Postres (yksi tähti). Rising Star -maininnan sai G.W. Sundmans.
Vuonna 2014 Demo, Luomo, Olo ja Postres säilyttivät kukin yhden tähtensä. Lisäksi helsinkiläiset Ask ja Chef & Sommelier saivat yhden Michelin-tähden. Chez Dominiquen lopetettua toimintansa lokakuussa 2013 ei Suomessa ollut enää vuonna 2014 yhtään kahden Michelin-tähden ravintolaa. Yhden Michelin-tähden ravintola Postres lopetti toimintansa 25. lokakuuta 2014.
Vuonna 2015 Demo, Olo, Ask ja Chef & Sommelier säilyttivät kukin yhden tähtensä. Luomo oli sisällytetty vielä oppaaseen, vaikka ravintola sulki ovensa tammikuussa 2015.
Vuonna 2018 Demo, Olo ja Ask säilyttivät tähtensä. Uutena ravintolana Grön sai tähden. Myös alkukesällä 2017 lopettaneen Chef & Sommelierin jatkaja, elokuussa 2017 samoissa tiloissa aloittanut Ora sai tähden. Gourmand-suosituksen sai entisten lisäksi ravintola Jord.
Vuonna 2020 uuden tähden sai Inari, joka oli avattu vuonna 2018. Bib Gourmand -maininnan saivat Gaijin, Boulevard Social ja Nolla. Uusi kestävän gastronomian merkintä myönnettiin Chapterille, Jordille, Nollalle ja Oralle.
Vuonna 2021 uuden tähden sai Finnjävelin fine dining -puoli Salonki, ja sen ravintoloitsija-keittiömestari Tommi Tuomisesta tuli kahden Michelin-tähden haltija, sillä hänen toisella ravintolallaan Demolla oli tähti jo ennestään. Finnjävel Salonki palkittiin myös parhaasta palvelusta. Grönille ja sen keittiömestari Toni Kostianille myönnettiin ympäristövastuullisuutta osoittava vihreä tähti.
Vuonna 2022 Palace sai toisen Michelin-tähden ja turkulainen Kaskis sai yhden tähden ensimmäisenä Helsingin ulkopuolisena ravintolana. Kaskis sai myös Sommelier Award -palkinnon. Natura-ravintola sai Michelin Green Star -palkinnon ympäristön huomioon ottamisesta. Suomen Michelin-oppaan uudet ehdokastulokkaat ovat helsinkiläiset Boulevard ja Shelter.
Vuonna 2023 Michelin-tähdet jaettiin ensimmäistä kertaa Suomessa. Suomeen tuli uusi Michelin-ravintola, kun porvoolainen Vår sai yhden tähden. Suomessa on nyt seitsemän Michelin-tähdillä palkittua ravintolaa. Ympäristön huomioimisesta kertovan Michelin Green Star -tähden saivat Vår, Natura, Nolla ja Grön. Vuoden nuori kokki -palkinnon sai Jalmari Kunnas Demo-ravintolasta.
Kritiikkiä
Ravintolamaailmassa on useaan otteeseen todettu, että tähtien jakautumiseen vaikuttaa usein huomattavasti ravintolan maantieteellinen sijainti; esimerkiksi suomalainen kahden Michelin-tähden ravintola Chez Dominique on joskus (muun muassa The S. Pellegrino World's 50 Best Restaurants -listalla) ohittanut keskieurooppalaisia kolmen tähden ravintoloita. Chez Dominiquen omistaja ja keittiömestari Hans Välimäki on myös kertonut turhautuneensa, kun ravintolalle ei koskaan myönnetty kolmatta tähteä, vaikka Välimäen mukaan kaikki edellytykset siihen olivat olemassa usean vuoden ajan.
Michelin-tähtien vaatiman tason ylläpitäminen on ravintolalle myös hyvin kallista eikä aina edes tarkoituksenmukaista. Michelin-ravintoloiden tuotto on niukkaa, sillä kulut ovat laatuvaatimusten takia hyvin korkeat. Suurimpia menoeriä useimmille ravintoloille ovat raaka-aineet ja henkilökunta. Esimerkiksi useasti maailman parhaaksi ravintolaksi nimitetty, kolmen Michelin-tähden El Bulli, toimi yli 10 vuotta tappiollisena, vaikka vuosittain asiakkaita oli jonossa yli kaksi miljoonaa, aterian keskihinta oli 250 euroa ja suuri osa henkilökunnasta työskenteli palkatta. El Bulli suljettiin vuonna 2011.
Kauppalehden vuonna 2014 tekemän tulostarkastelun mukaan monien suomalaisten Michelin-ravintoloiden taloustilanne oli tiukka. Huippuravintoloista vain harva teki hyvää tulosta ja pystyi jakamaan omistajilleen osinkoja. Michelin-tähtiravintoloista tuolloin pärjäsi parhaiten ravintola Demon taustayhtiö. Teemu Auran ja Tommi Tuomisen omistama Liemi Ravintolat Oy teki vuonna 2013 runsaan 800 000 euron liikevaihdolla 10,1 prosenttin tuoton ja jakoi 40 000 euron osingon.
Tähden menetys saattaa olla ravintolalle taloudellinen katastrofi, mutta toisaalta tähden saantikaan ei tuo ravintolalle aina automaattisesti menestystä. Kolme huippuravintolaa Helsingissä yhteistyökumppaninsa kanssa omistava keittiömestari Tomi Björck ei pidä Michelin-tähteyden aiheuttamista lieveilmiöistä ja on sanonut, että jos hänen ravintolalleen myönnettäisiin Michelin-tähti, hän antaisi sen takaisin. Tomi Björkin ja Matti Wikbergin Bib Gourmand -luokiteltujen ravintoloiden taustayritys BW-Restaurants Oy lukeutui vuonna 2013 taloudellisti hyvin menestyneisiin suomalaisravintoloihin. Björck on myös sanonut, että Michelin-tähteys rajoittaa ravintolan konseptia ja omaleimaisuutta, sillä monet tarkastajat vaativat tietynlaisiin raameihin sopivaa palvelukokonaisuutta, ruokaa sekä hinnoittelua.